Suid Afrikaanse Nuus Thread - Page 197 - Stormfront
Page 197 of 226 « First < 97 147 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 > Last »
06-05-2008, 06:48 AM #1961
'Dié ding gaan lelik raak'
Inwoners in die suide van Johannesburg was gister woedend oor 'n tydelike veiligheidskuiling wat vir buitelanders oornag op hul voorstoep opgeslaan is – en dreig nou om dit af te brand.
"Geweld is die enigste antwoord. Niemand soek hulle hier nie. Vat hulle weg," het sowat 60 inwoners van onder meer Glenanda-Noord, Haddon en Oakdene aan werkers en regeringsamptenare geskreeu terwyl hulle baniere rondgeswaai en oorlogsliedjies gesing het.
Die groep het omstreeks 16:00 op die hoek van Amandalaan en Rifle Rangeweg bymekaargekom, oorkant die oop stuk veld waar die Johannesburgse Padagentskap (JRA) tans besig is om vir ontwortelde buitelanders plek te maak.
Werkers was gister van vroeg af besig om die veld, reg langs die Frances Vorwerg-skool, skoon te maak. Sowat 380 tente van die Verenigde Nasies (VN) is opgerig.
'n Eskom-kragopwekker wat elektrisiteit aan die buitelanders gaan verskaf, is ook in die middel van die kamp staangemaak.
Volgens inwoners is dié stuk veld gewoonlik deur boemelaars beset, wat hul eie skuilings hier en in Oakdene opgerig het.
Lede van die metropolisie jaag egter glo gereeld dié mense weg en het al selfs van hul skuilings afgebrand, het mnr. Daniel Rabe, 'n inwoner van Hadden, gesê.
"Hulle verjaag ons mense, maar hulle rig met die grootste smile vir buitelanders skuilings op," het hy vies gesê.
Die skuiling sal 1 184 ontwortelde buitelanders van die Jeppe- en 530 van die Cleveland-polisiekantoor huisves.
Hulle is dakloos gelaat ná xenofobiese aanvalle op buitelanders die afgelope drie weke.
Dié groep buitelanders sou eers in Kaserne gehuisves word, maar die regering het ná 'n interdik daarteen besluit. Inwoners het gister teen die regering uitgevaar weens sy stilswye oor die besluit om so 'n skuiling in die middel van 'n woonbuurt op te rig.
Hulle was ook woedend dat die regering elektrisiteit en behoorlike geriewe "binne 24 uur" aan die buitelanders verskaf, terwyl Suid-Afrikaanse burgers "dae en weke" moet wag op behoorlike diens.
"Ons Suid-Afrikaners ly. Daar is hoeveel van ons mense wat saans honger en dakloos gaan slaap. Nou kry buitelanders alles sommer so mahala," het me. Louise Human, 'n inwoner van Hadden, gesê.
Volgens mnr. Fernando Balthazar, ook van Hadden, was hul buurt nog altyd stil, maar is inwoners nou bang vir misdaad.
"Dié ding gaan lelik raak, sê ek jou. Ons hoop nie op geweld nie, maar jy het net een mens nodig om sy hand op te lig, dan gaan jy sien wat gebeur."
Intussen sukkel Gauteng se regering om by hul beplanning te hou. Owerhede wil 9 734 buitelanders voor Sondag na ses nuwe skuilings oor die provinsie verskuif.
Tans word die meerderheid steeds by polisiekantore en gemeenskapsale gehuisves.
Mnr. Kgaogelo Lekgoro, LUR vir maatskaplike ontwikkeling, het eergister belowe dat die buitelanders van Jeppe en Cleveland gister al na hul nuwe skuiling sou verskuif word.
Dit het egter nooit gebeur nie.
06-06-2008, 11:29 AM #1962
This is a serious thing that has now blatantly reared it's head amongst us! take note and be prepared. It's WAR!!! Now we know there is no hold back and the table has turned... are we the hunted or the hunter?
Time to take back what is ours by right, Blood and Sweat!!
06-15-2008, 06:30 AM #1963
Lulu vra mag om boerderye, trusts te onteien
Me. Lulu Xingwana, minister van landbou en grondsake, wil nou ook die mag hê om landbou-ondernemings en aandele in boerderye of trusts te onteien.
Voorgenome wysigings aan die Wet op Grond en Hulpverlening is pas by die parlement ingedien. Die doel is om die staat te magtig om hele boerdery-eenhede namens die begunstigdes van sy grondhervormingsplan te bekom.
Die regering wil dus die onderneming – die plaas, die trust of aandele daarin, die gereedskap en vee – in sy geheel kan bekom en bestuur tot tyd en wyl dit in die nuwe opkomende swart boere se besit oorgedra kan word.
Die huidige wet magtig die minister net om grond te bekom. Die departement van grondsake is oortuig daarvan dat grondhervorming beter sal vaar as nuwe boere 'n boerdery-onderneming kry.
AgriSA stem in beginsel saam.
"Maar ons is bekommerd oor hóé die regering dit wil doen. Dié vrese hou verband met die huidige debat rakende die wetsontwerp op onteiening," lui hul verklaring.
Dit is vir dié organisasie kritiek dat grond vrywillig bekom word teen 'n prys waarop partye ooreenkom.
Die ANC het op sy konferensie in Polokwane besluit die gewillige koper/verkoper-beginsel belemmer hul teiken dat 30% van bewerkbare landbougrond teen 2014 aan swart boere moet behoort. Dit raak 26 miljoen ha grond, waarvan 24,6 miljoen ha in wit boere se besit is.
Die omstrede wetsontwerp op onteiening wat die onteieningswet van 1975 moet vervang, spruit uit bogenoemde resolusie. Die doel is om die minister van openbare werke, me. Thoko Didiza, of enige staatsorganisasie wat gemagtig is om eiendom deur onteiening te bekom, volmag te gee om die prys van onteiende plase en enige ander onteiende eiendom vas te stel. Ook dat howe slegs sal kan beslis of die regte prosedure in die onteieningsproses gevolg is.
AgriSA sê boere is negatief oor die onteieningswetsontwerp. Onsekerheid in die kommersiële landbousektor spruit uit vrese dat eiendom nie teen markverwante pryse onteien sal word nie.
AgriSA, die Transvaalse Landbou-unie en die National African Farmers Union, asook banke en die vakverbond Cosatu, sal vandeesweek voorleggings doen aan die parlementêre portefeuljekomitee oor openbare werke. Openbare verhore in al nege provinsies is pas afgehandel.
Word die onteieningswetsontwerp in sy huidige vorm deur die parlement aanvaar, sal dit Xingwana gevolglik magtig om boere se bates – plase, roerende eiendom en ondernemings – te teiken vir onteiening teen 'n prys wat s? sal vasstel.
"Ons het nie 'n probleem daarmee as die staat ondernemings en boerderye teen markverwante pryse wil koop nie. Maar die wysigingswetsontwerp sal haar (Xingwana) dieselfde drakoniese regte gee om te onteien. Dít maak ons bekommerd," sê mnr. Maans Nel, DA-LP.
Mnr. Thozi Gwanya, direkteur-generaal van grondsake, kon teen druktyd nie vir kommentaar bereik word nie.
06-16-2008, 10:59 AM #1964
Afrikaanse Nuus Portaal
Kry afrikaanse nuus hier:
In my vorige twee rubrieke oor die demografiese krisis, asook die positiewe en negatiewe aspekte van ons situasie, is gewys op elemente van die hede. Ten slotte 'n paar opmerkings oor die verlede en toekoms. Vertel 'n vriend van die a...
06-17-2008, 04:24 AM #1965
Vrou se lyk gekry in hospitaal se stoor
Kaapstad. – Die gedeeltelik ontbinde lyk van 'n vrou is in 'n stoorkamer van die Grootte Schuur-hospitaal gevind.
Die gru-vonds het bespiegeling laat ontstaan dat dit die lyk is van 'n pasiënt wat drie maande gelede daar vermis geraak het.
Insp. Bernadine Steyn, polisiewoordvoerder, het gesê die gedeeltelik ontbinde lyk van die vrou, wat sowat 40 jaar oud was, is Donderdag in die stoorkamer gevind.
Sy het gesê forensiese toetse sal binnekort gedoen word om die identiteit vas te stel.
Me. Ingrid Cloete van Atlantis het sowat drie maande gelede tydens 'n besoek aan die daghospitaal hier vermis geraak. Haar familie het gesê hulle dink dit kan dalk haar lyk wees.
Me. Leigh Pallio, woordvoerder van die hospitaal, het egter gesê die stoorkamer waar die lyk gevind is, is nie in dieselfde gebou as waar Cloete vermis geraak het nie.
06-20-2008, 04:55 AM #1966
Meer as 24 000 gevangenes soek
Kaapstad. – Altesame 24 221 gevangenes onder korrektiewe toesig landwyd is skoonveld.
Dié gevangenes moet hul vonnisse in die gemeenskap uitdien.
Hulle moet hul gereeld – een keer per week of een keer per maand – by die departement van korrektiewe dienste (DKD) aanmeld.
Die gevangenes se bewegings word beperk en hulle word aan streng voorwaardes onderwerp terwyl die DKD 'n ogie oor hul vordering en rehabilitasie hou.
Die syfers van drosters is vervat in 'n memorandum wat onlangs aan DKD-amptenare gestuur is. In die memorandum word amptenare gemaan om werk te maak om hierdie syfers te verbeter.
In 2006-'07 het die DKD 51 911 aansoeke ontvang om parool, wat korrektiewe toesig insluit, waarvan 26 736 goedgekeur is, luidens die DKD se 2006-'07-jaarverslag.
Na raming dien meer as 100 000 gevangenes hul vonnis só uit.
Mnr. James Selfe, DA-LP, het by navraag gesê die situasie is baie ernstig. "Daar is die moontlikheid dat hierdie mense weer kan oortree."
Hy het die probleem aan te min geld toegeskryf.
Luidens die departement se 2008-'09-begroting, word altesame R371 miljoen van die R11,7 miljard-begroting aan die sosiale herintegrasie van gevangenes toegeken.
Luidens die departement se 2007-'08-begroting – die jongste syfers wat beskikbaar is – was toesighoudende beamptes in die vorige boekjaar elk verantwoordelik vir gemiddeld 34 gevangenes. Selfe het gesê hierdie syfer kan maklik tot 50 in stedelike gebiede styg.
Luidens dieselfde begroting het die DKD ten doel om 36% van dié wat dros, op te spoor.
In die 2005-'06-boekjaar is slegs 29% van die drosters opgespoor.
Dit word toegeskryf aan die afwesigheid van spesiale opsporingseenhede.
Mnr. Lukas Munting van die Civil Society Prison Reform Initiative het gesê die probleem kom al etlike jare aan.
Hy het gesê regter Louis Harmse van die appèlhof het in een van sy uitsprake gesê hy het vertroue in gemeenskapskorreksies verloor omdat DKD dit swak behartig. 'n Gevangene word as 'n droster geklassifiseer indien hy ná 'n prosedure wat sowat drie weke kan duur, nie gevind kan word nie.
06-20-2008, 04:56 AM #1967
Artikel oor 'Die bull**** van Bloedrivier' gekap
Die Federasie van Geloftefeeskomitees het 'n ope brief aan dr. Theuns Eloff, rektor van die Noordwes-Universiteit (NWU), gestuur waarin hy sy skok uitspreek oor 'n artikel van die universiteit se filosofievereniging onder die titel: "Die bull**** van Bloedrivier".
Die artikel het in die Desember-uitgawe van OOPgesprek, nuusblad van die NWU se filosofievereniging, verskyn.
Mnr. Theuns de Wet, voorsitter van die federasie, het gesê die artikel het eers tydens 'n vergadering vandeesweek onder die federasie se aandag gekom.
Hy het sy verontwaardiging uitgespreek dat die universiteitsowerhede hoegenaamd sulke nuusbriewe op die kampus toelaat.
"Die artikel is uittartend teenoor 'n groot en gerespekteerde deel van die Afrikanervolk, getuig van uiters swak smaak en taalgebruik en is deurspek met woorde wat nie in beskaafde geselskap tuishoort nie."
De Wet het bygevoeg dit wemel van geskiedkundige onjuisthede en belaglike gevolgtrekkings.
Hy het gesê om na die moorde by Bloukrans, Wenen en Slagtersnek as "veldslae" te verwys, is belaglik.
"Om te suggereer dat dit eers of net die ou Nasionale Party-regering was wat erns met die Gelofte se herdenking en nakoming gemaak het, is net so 'n wanvoorstelling as die veralgemeende stelling dat dit deur die betrokke regering verabsoluteer is.
"Duidelik weet die skrywer nie van die herbevestiging van die Gelofte en die Paardekraalverbond van 1880 nie, ook nie van die herdenking van die Gelofte tydens die Tweede Vryheidsoorlog en daarna nie."
Volgens De Wet weet die skrywer ook nie van die goeie verhouding tussen die Voortrekkers en koning Panda van die Zoeloes, Dingaan se opvolger, nie en ook nie van die uitdelgingsoorloë van Tsjaka, Silkaats en Dingaan nie.
Die ergste misleiding waaraan die skrywer skuldig is, is die bewering dat die Voortrekkers nie die oorwinning by Bloedrivier as 'n oorwinning vir die Christelike beskawing gesien het nie, het De Wet gesê.
Hy het gesê die federasie is teleurgesteld dat die universiteitsraad so 'n swak nuusbrief op kampus toelaat.
In die artikel verwys die anonieme skrywer na verskeie "mites" rondom Bloedrivier, soos dat 'n wonderwerk was en dat God aan die kant van die Afrikanervolk staan.
Die universiteitsbestuur was gister heeldag in vergaderings en het onderneem om vandag kommentaar te lewer.
06-20-2008, 04:57 AM #1968
6 speurders in Magalies gearresteer oor rooftog
Ses speurders van die polisie se speurtak in Magaliesburg aan die Wes-Rand is Dinsdag tydens parade gearresteer vir ondervraging oor 'n gewapende rooftog in April in Johannesburg.
Minstens 12 swaar gewapende speurders, glo almal verbonde aan die gespesialiseerde misdaadondersoekeenheid (Socs) van die Gautengse polisiehoofkantoor, het omstreeks 08:30 met vier voertuie by die Magaliesburgse polisiekantoor opgedaag en 'n offisier en vyf ondergeskiktes voor die voet aangekeer.
Dié ses – 'n kaptein, twee inspekteurs en drie konstabels – wie se identiteite almal aan Beeld bekend is, is voor hul kollegas geboei en vir ondervraging en 'n uitkenningsparade op 'n ongeïdentifiseerde plek in Johannesburg weggeneem, het Beeld betroubaar verneem.
Hulle word glo ondervra oor hul beweerde betrokkenheid by 'n gewapende rooftog in April vanjaar in Johannesburg.
Die polisiebron het aan Beeld gesê die span speurders wat hul kollegas aangekeer het, het op twee ongemerkte polisievoertuie, 'n ongemerkte Mazda 6 en 'n bakkie, beslag gelê.
Supt. Eugene Opperman, provinsiale woordvoerder, het dié bewering egter gister ontken.
Die polisiebron het beweer die kaptein het die Mazda 6 gebruik.
Verskeie spoedoortredings wat oor 'n onbepaalde tydperk in die vroeë oggendure in Johannesburg begaan is, word plaaslik ondersoek.
Opperman het gesê niemand is nog gearresteer óf intern óf strafregtelik van enige misdaad aangekla nie.
"Gewone speurders" hanteer die ondersoek – wat voortgaan – na dié polisielede se moontlike betrokkenheid by misdaad, het hy gesê.
06-24-2008, 04:21 AM #1969
Vier transito-bendes teister Baai
PORT ELIZABETH. – Transitorowers het gister die Baai op hol gehad met twee rooftogte wat met 'n woeste skietery gepaardgegaan het.
'n Sekerheidswag van Group 4 Securicor (G4S) is in die been geskiet toe hy om 11:00 geld by 'n vulstasie in Perseverance gaan haal het.
Volgens kapt. Riaan Wolmarans van die polisie se eenheid vir georganiseerde misdaad is die wag in die vulstasie se winkel aangeval.
"Vier mans het op hom toegesak en die sleutels by hom afgeneem. Hulle het toe die kluis oopgesluit en die geld daarin gesteel." Die rowers het twee skote afgevuur terwyl hulle met sowat R100 000 gevlug het. Hulle het in 'n rooi Honda Ballade weggejaag en is steeds soek. Die wag sterk in 'n private hospitaal aan.
In nog 'n voorval net voor 07:00 het 13 skote deur Walmer weergalm.
'n Sekerheidswag van die Protea Coin-groep is by Builders Warehouse in Buffelsfonteinweg deur agt gewapende mans aangeval.
"Toe die sekerheidswag by die gebou uitloop, het die gewapende mans hom aangeval," het kapt. Sandra Janse van Rensburg, 'n polisiewoordvoerder, gesê.
'n Oor-en-weer skietery het uitgebreek, maar niemand is gewond nie. Die rowers het met twee geldtrommels op die vlug geslaan. Janse van Rensburg kon nie sê hoeveel geld in die trommels was nie. Een van die wagte se dienspistool is ook afgeneem.
Die verdagtes het glo in 'n wit bakkie in die rigting van die Walmer-township gevlug en is steeds op vrye voet.
"Dis nie net een sindikaat waarmee ons te doen het nie. Daar is tans vier groepe in die Baai vir wie ons (die polisie) op ons hoede is," het Wolmarans gesê.
"In die meeste gevalle probeer die rowers die geld so gou moontlik in die hande kry. Hulle probeer eers die sekerheidswagte oorweldig, neem die trommels met die geld en jaag weg in 'n gesteelde voertuig. Die voertuig word in meeste gevalle êrens verlate gelaat," het hy gesê.
06-26-2008, 05:34 AM #1970
Polisie se kluis by lughawe gestroop
In 'n fyn beplande en "volmaak" uitgevoerde rooftog is twee polisiebeamptes van die polisiekantoor by die O.R. Tambo-lughawe in Kempton Park eergister gekaap en die bewysstukkamer by die lughawe van miljoene rande, gekonfiskeerde vuurwapens en dwelms gestroop.
Dié rooftog kom skaars 'n maand nadat 'n bende die Johannesburg-Sentraal-polisiekantoor bestorm, 11 gevaarlike misdaadverdagtes vrygelaat en glo R18 000, asook 50 vuurwapens, uit die kluis gesteel het.
Die polisielid wat die bewysstukkamer se sleutels hou, het glo omstreeks 17:00 by sy huis in Ennerdale, suid van Johannesburg, stilgehou toe drie voertuie op hom afgepyl het.
Een van die voertuie was gemerk, maar almal het blou ligte en sirenes gehad.
Beeld het betroubaar verneem dat sowat R8 miljoen Suid-Afrikaanse geld, R19 000 se buitelandse valuta, 40 vuurwapens, waaronder AK47's, en kokaïen uit die inloopkluis gesteel is.
Kapt. Dennis Adriao, polisiewoordvoerder, het die kaping en rooftog bevestig.
Hy het egter gesê hy kan nie enige inligting oor die "items" wat gesteel is, bekend maak nie omdat 'n oudit nog aan die gang is.
Die bende wat hulself as polisiebeamptes voorgedoen het, was ook bewapen met R5-aanvalsgewere.
Die ses skurke het die polisiebeamptes met die wapens aangehou en die sleutels vir die bewysstukkamer gegryp.
Van die skelms het die twee polisiebeamptes gyselaar gehou en meer as drie uur lank met hulle rondgery.
Hul makkers is na die administratiewe gebou by die O.R. Tambo-lughawe, waar hulle die kluis oopgesluit en met die bewysstukke vort is.
Adriao het gesê die administratiewe gebou word nie ná ure beman nie, maar dat die inloopkluis baie goed beveilig is. Hy wou hom nie uitlaat oor óf die gebou veiligheidskameras het en die videomateriaal tans deur die polisie bestudeer word nie.
"Ons is besig met 'n intensiewe ondersoek om die skuldiges wat dié afskuwelike misdaad gepleeg het, aan die pen te laat ry."
Die gekaapte polisiebeamptes is later in Glenharvie naby Westonaria afgelaai.
Hulle was ongedeerd en 'n inwoner van Bekkersdal wat hulle gesien loop het, het hulle by die Westonaria-polisiekantoor besorg.